Ha emlékeztek a 0. havi házikra, az egyikben szó volt a színkészletek fejlődéséről, aminek röviden annyi a lényege, hogy eleinte 8-bites színkészlet volt, azaz 265 színnel jelentek meg a dolgok, ami ugye már jelentősen kibővült, és legrosszabb esetben is 24-bites színkészletekkel megjelenített képeket láthatunk.

A honlapok szerkesztésénél a színek alapvetően fontosak, megadják az oldal hangulatát, küllemét, érzetét, megfogják vagy éppen elrettentik az olvasót, segítik vagy rontják a láthatóságot, olvashatóságot, azonosítják az oldalt.

Ha pl látsz egy rózsaszín fehér oldalt, hamar a t-home vagy t-mobile valamelyik oldalára asszociálsz, a két fehéres színekkel a facebookra stb.

Éppen ezért a színek, színkódok ismerete nagyon fontos egy weboldal, de akár egy applikáció készítésénél, ezért fontos, hogy tisztában legyünk velük.

A modern böngészők már 140 színt támogatnak úgy, hogy a nevük alapján nevezed meg őket.

A színek kikeverésére, vagy definiálására három fő módszer van, az rgb a hexadecimális illetve a hsla kódolás, most az első kettőről lesz szó.

Mind a kettőben közös, hogy a három alapszínből, a pirosból, zöldből és a kékből keveri ki a többi színt.

A hexadecimálisnál ez úgy néz ki, hogy a képen látható kód úgy épül fel, hogy az első két számjegy a piros, a második kettő a zöld, a harmadik a kék valamilyen árnyalatát adja, és a háromból keveri ki a színünket.

A hexadecimális kódok lényege, ahogy a neve is mutatja, hogy minden egyes színnek 2 nyolcadikon, azaz 256 értéke lehet, viszont hogy ezt két számjeggyel ki tudd írni, ezért a 16-os számrendszer szabályai szerint történik a kiírás, tehát 10 felett már betűket is bevonunk a jelölésbe.

A színek száma összesen, ami így megjeleníthető, 256 a harmadikon, azaz 16,777,216 millió szín, azaz ez egy 24 bites színkészlet magyarán.

Lehetőség van rövidítésre is, tehát ha két egymásmelletti szám vagy betű ugyanaz, akkor elég az egyiket kiírni.

Az rgb színkészlet lényegében ugyanezt tudja, ott is három érték van, 256 lehetőséggel az egyes színekből, a jelölése ugye eltér, de eléggé hasonló, és minden gond nélkül konvertálható az egyik a másikba, éppen ezért nincs is túl nagy jelentősége, hogy melyiket használod a kódolás során, egyéni preferencia kérdése, bár én a legtöbbször ha ilyet láttam, a hexadecimálissal találkoztam.

Amit érdemes lehet még megemlíteni, hogy van úgynevezett RGBA színkészlet, ahol az A egy negyedik változó, úgynevezett alpha, amivel az áttetszőséget tudod állítani, ami így amúgy 32 bitesre bővíti a színkészlet méretét.

Illetve akkor még 2 szó a HSL és HSLA színekről, ha már színek. A HSL színek a következőkből tevődnek össze Hue, aminek 360 értéke van, ugye egy kör, 0 a piros, 120 a zöld, 240 a kék, közte az átmenetek, a Saturation a telítettség, 0-nál szürkévé teszi a színt, maxon meg a legélénkebbé, és a Lightness, aminél 0 a fehér, 100 a fekete, utóbbi kettő egyébként %. Az a pedig itt is alpha.

A CSS mindegyiket támogatja és felismeri, éppígy a böngészők is egyébként, de az áttekinthetőség miatt érdemes azért következetesnek maradni.